Politi og beredskab blev flere gange nytårsnat kaldt ud til brande rundt om i Nordjylland. Det oplyser vagtchef hos Nordjyllands Politi, Henrik Beck. Ved to-tiden udbrændte en villa på Løkkenvej i Pandrup. Det er endnu uvist, hvordan branden opstod. To meget berusede mænd, en af husets ejer, blev bragt til sygehuset til observation for røgforgiftning. Omkring klokken halv tre var den gal på Viborg Landevej i Karlby ved Hobro. Noget unge mennesker havde holdt nytårsfest i et ubeboet stuehus, som pludselig brød i brand. Stuehuset udbrændte totalt, men ingen kom dog til skade. Politiet kender endnu ikke brandårsagen.

Opsummering:
Flere huse blev nytårsnat ramt af brande.